b'\n_START_ARTICLE_\nPyyteeri\n_START_PARAGRAPH_\nPyyteeri on teeren ja pyyn risteym\xc3\xa4. T\xc3\xa4m\xc3\xa4 kanalintu on eritt\xc3\xa4in harvinainen, sill\xc3\xa4 pyyteeri\xc3\xa4 on tavattu Norjassa nelj\xc3\xa4 ja Suomessa ja Ruotsissa vain yksi. Suomen pyyteeri ammuttiin Koivulahdessa vuonna 1967, ja se oli noin 870 grammaa painanut koiras. Se oli selk\xc3\xa4puoleltaan harmaa, pyrst\xc3\xb6 oli musta ja muu h\xc3\xb6yhenpuku muistutti pyykoirasta._NEWLINE_Pyyteeri voi olla pituudeltaan jopa 40-senttimetrinen ja painaa noin 865 grammaa. Se sy\xc3\xb6 erilaisia kasvinosia.'